CELEX: 62008CA0158
Language: da
Date: 2009-06-04 00:00:00
Title: Sag C-158/08: Domstolens dom (Anden Afdeling) af 4. juni 2009 –mod Pometon SpA (anmodning om præjudiciel afgørelse fra Commissione Tributaria Regionale di Trieste (Italien)) (EF-toldkodeksen — forordning (EF) nr. 384/96 — beskyttelse mod dumpingimport fra lande, der ikke er medlemmer af Det Europæiske Fællesskab — forordning (EF, Euratom) nr. 2988/95 — beskyttelse af De Europæiske Fællesskabers finansielle interesser — forarbejdning under proceduren for aktiv forædling — ulovlig praksis)

1.8.2009   
            
            
               DA
            
            
               Den Europæiske Unions Tidende
            
            
               C 180/18
            
         Domstolens dom (Anden Afdeling) af 4. juni 2009 –mod Pometon SpA (anmodning om præjudiciel afgørelse fra Commissione Tributaria Regionale di Trieste (Italien))
   (Sag C-158/08) (1)
   
   (EF-toldkodeksen - forordning (EF) nr. 384/96 - beskyttelse mod dumpingimport fra lande, der ikke er medlemmer af Det Europæiske Fællesskab - forordning (EF, Euratom) nr. 2988/95 - beskyttelse af De Europæiske Fællesskabers finansielle interesser - forarbejdning under proceduren for aktiv forædling - ulovlig praksis)
   2009/C 180/29
   Processprog: italiensk
   
      Den forelæggende ret
   
   Commissione Tributaria Regionale di Trieste
   
      Parter i hovedsagen
   
   
      Sagsøger: Agenzia Dogane Ufficio delle Dogane di Trieste
   
      Sagsøgt: Pometon SpA
   
      Sagens genstand
   
   Anmodning om præjudiciel afgørelse — Commissione Tributaria Regionale di Trieste — fortolkning af artikel 114, 117, litra c), 202, 204, 212 og 214 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) og af artikel 13 i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1) — indførsel til Fællesskabets toldområde af råmagnesium med oprindelse i Kina — indførsel foretaget via et selskab med hjemsted i et tredjeland og uden at indførslen er undergivet antidumpingforanstaltninger — forarbejdningen af magnesiummet ifølge ordningen med aktiv forædling, foretaget af selskabet med hjemsted i en medlemsstat og med tilknytning til tredjelandsselskabet — genudførsel i form af forædlingsprodukter til nævnte tredjeland uden pålæggelse af indførselstold — øjeblikkeligt salg af produktet foretaget af tredjelandsselskabet til EF-selskabet der forestod forarbejdningen
   
      Konklusion
   
   
               1)
            
            
               Artikel 13 i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, finder ikke anvendelse, når Rådet for Den Europæiske Union ikke — på forslag fra Kommissionen for De Europæiske Fællesskaber — har truffet nogen afgørelse om at udvide anvendelsen af antidumpingtolden til indførsel fra tredjelande af samme vare eller dele deraf.
            
         
               2)
            
            
               En transaktion, som blot består i at lade en vare krydse grænsen, efter at den er forarbejdet til en vare, der ikke er omfattet af antidumpingtolden, uden nogen virkelig hensigt om at genudføre den, og kort tid herefter at genindføre den, kan ikke lovligt henføres under proceduren for aktiv forædling. En importør, der uretmæssigt lader sig omfatte af proceduren for aktiv forædling, og som drager fordel heraf, skal betale afgifterne for de omhandlede produkter, uanset hvilke administrative, civil- eller strafferetlige sanktioner der i givet fald måtte følge af national ret. Det tilkommer den kompetente nationale ret at vurdere, om den i hovedsagen omhandlede transaktion skal anses for retsstridig i henhold til fællesskabsretten.
            
         
      (1)  EUT C 158 af 21.6.2008.